Diari Oficial de la Generalitat Valenciana


Sumari del DOGV 4364, del 24-10-2002 (2002/11429)

RESOLUCIÓ de 25 de setembre del 2002, de la Conselleria de Medi Ambient, per la qual es publica el resultat de la convocatòria de subvencions efectuada per l'Orde de 15 d'abril del 2002 (DOGV núm. 4.249, de 15 de maig del 2002), a les inversions per a valorització de residus industrials.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4364

Data del DOGV
:   24-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11609


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 25 de setembre del 2002, de la Conselleria de Medi Ambient, per la qual es publica el resultat de la convocatòria de subvencions efectuada per l'Orde de 15 d'abril del 2002 (DOGV núm. 4.249, de 15 de maig del 2002), a les inversions per a valorització de residus industrials. [2002/A11540]
  
L'Orde de 15 d'abril del 2002, de la Conselleria de Medi Ambient, convoca per a l'exercici 2002 la concessió d'ajudes en matèria de qualitat ambiental, i indica en l'annex III les bases reguladores de les subvencions destinades a les inversions per a valorització de residus industrials. L'import global màxim destinat a estes subvencions és de 1.412.380 euros, a càrrec de l'aplicació pressupostària 23.55.828.91.6, línia de codi comptable T4822000, dels pressuposts de la Generalitat Valenciana per al 2002.
  
De conformitat amb la base 1 del citat annex, podran ser beneficiàries d'estes subvencions les xicotetes i mitjanes empreses autoritzades per a la realització d'operacions de gestió de residus industrials consistents en la valorització d'ells.
  
D'acord amb la base 2, únicament podran ser objecte de subvenció les inversions en matèria de valorització de residus industrials per les xicotetes i mitjanes empreses en centres situats a la Comunitat Valenciana.
  
Estes inversions, com també el període d'execució, s'indiquen en la base 4, i la base 3 estableix les actuacions que no poden ser objecte de subvenció.
  
El percentatge màxim de subvenció, d'acord amb la base 5, és el 30% dels costs subvencionables, i no podrà excedir de 140.000 euros l'import concedit a cada sol·licitant.
  
La mateixa base preveu que l'esmentat percentatge d'ajuda puga incrementar-se quan l'import total corresponent a les sol·licituds estimades resultant de l'aplicació d'aquell siga inferior al crèdit pressupostari disponible en l'exercici, respectant en qualsevol cas el límit de la consignació pressupostària (1.412.380 euros), i també l'import màxim que s'ha de concedir a cada beneficiari (140.000 euros) i els màxims autoritzats per la Comissió Europea en el règim d'ajudes regionals per a la protecció del medi ambient (57% per a la província de València, 55% per a Castelló i 60% per a Alacant, considerant que les beneficiàries únicament poden ser Pime).
  
Per aplicació dels criteris esmentats resulta una quantitat total a concedir de 1.188.144,89 euros, respectant-se en conseqüència el límit de la consignació pressupostària.
  
Per tot això, a proposta de la comissió avaluadora, a l'efecte de complir el que disposa la base 9.9, de conformitat amb l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resolc:
  
Primer
  
Publicar la llista de beneficiaris la petició dels quals s'adapta a les bases establides en l'annex III de l'Orde de 15 d'abril del 2002, en l'import que s'indica:
  
Segon
  
Per al cobrament de la subvenció, els beneficiaris hauran de presentar com a data límit el 10 de novembre del 2002, la corresponent sol·licitud dirigida a la Direcció General d'Educació i Qualitat Ambiental acompanyada de la documentació establida en la base 10 de l'annex III.
  
En qualsevol cas, a la data de presentació de la sol·licitud de cobrament, els beneficiaris hauran de disposar d'autorització administrativa en vigor per a la gestió de residus. En cas contrari, es declararan decaiguts en el dret al cobrament de la subvenció mitjançant una resolució que dictarà el conseller de Medi Ambient, a proposta de la Direcció General d'Educació i Qualitat Ambiental.
  
Contra esta resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del conseller de Medi Ambient, en el termini d'un mes a partir de l'endemà de la publicació, d'acord amb el que disposen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener.